شەفەق نیوز/ ئمڕوو سێشەممە ٩ ئادار ٢٠٢١ ، نرخ دۆلار لە بۆڕسەی سەرەکی لە بەغداد وەشیوەی کەمیگ داوەزیا ولە هەرێم کوردستان ئارام گرد.
پەیامنێر ئاژانس شەفەق نیوز وت: بۆڕسەی کیفاح ناوەندی ئمڕوو، ١٤٥٣٥٠ دینار عراقی وەرانوەر ١٠٠ دۆلار ئەمریکی تۆمارکرد، و بۆڕسەی حارسیە ١٤٥٣٥٠ دینار وەرانوەر ١٠٠ دۆلار تۆمار کرد.
دوێەکە دووشەممە، نرخ دۆلار لە بۆڕسەی کیفاح رەسیە ١٤٥٤٠٠ دینار وەرانوەر ١٠٠ دۆلار ئەمریکی.
پەیامنێرەگەمان ئاماژە کرد ک نرخ فرووشتن و سەنەین لە بازاڕە ناوخۆیەگان لە بەغداد داوەزیا ک نرخ فرووشتن رەسیە ١٤٥٧٥٠ دینار عراقی، ونرخ سەنین رەسیە ١٤٤٧٥٠ دینار وەرانوەر ١٠٠دۆلار ئەمریکی.
لە هەولێر پایتەخت هەرێم کوردستان نرخ دۆلار ئارامی وەخوەی دی ک نرخ فرووشتن رەسیە ١٤٥٦٠٠ دینار وەرانوەر ١٠٠ دۆلار، و سەنین بویە ١٤٥٣٠٠ دینار وەرانوەر ١٠٠ دۆلار ئەمریکی.
